U. S. Steel Košice

U. S. Steel Košice on japanilaisen Nippon Steel Corporationin omistama terästehdas, joka sijaitsee Slovakian Košicessa. Se on Keski-Euroopan suurin teräksen tuottaja ja merkittävä alueellinen työllistäjä. Historia Košicen terästehtaan perustamisesta sovittiin 1. huhtikuuta 1959 jolloin samalla perustettiin Itä-Slovakian terästehdas (Východoslovenské železiarne, VSŽ). Tehtaan rakentaminen alkoi jo seuraavana tammikuuna ja sen ensimmäinen masuuni otettiin käyttöön 1965. Toinen masuuni valmistui 1967, ja kolmas 1969. Tehtaan suunnitelmat perustuivat neuvostoliittolaiseen malliin ja valmistuessaan se oli Tšekkoslovakian suurin ja modernein terästehdas. Käyttöönotonsa jälkeen tehdas on tuottanut yli 185 miljoonaa tonnia raakarautaa. Tehdasta on vuosien saatossa uudistettu ja laajennettu useaan kertaan ja se on merkittävä työnantaja Košicessa ja sen lähialueilla. Suuri muutos tapahtui vuonna 2000 kun yhdysvaltalainen United States Steel osti VSŽ:n kokonaan itselleen. 20 vuotta myöhemmin kun japanilainen Nippon Steel oli hankkinut U. S Steelin itselleen, yhtiö ilmoitti siirtävänsä Košicen tehtaan suoraan omaksi tytäryhtiökseen 2026. Yrityksen nimen on tarkoitus vaihtua lokakuussa 2026 Nippon Steel Slovakia s.r.oksi. Talous Vuonna 2025 U. S. Steel Košice tuotti 3 223 tonnia terästä ja työllisti 7 573 ihmistä, joista 14,3 prosenttia oli naisia. Tuloja yhtiöä sai 2 903 miljoonaa euroa. Terästehdas on Keski-Euroopan suurin teräksen tuottaja. Lähteet Aiheesta muualla Kuvia tai muita tiedostoja aiheesta U. S. Steel Košice Wikimedia Commonsissa